# Tuomas-vastuuryhmä ke 29.9.2021 klo 17.00-19.40, Mummon Kammari / Seurakuntien talo

Paikalla: Mikko Wirtanen (pj.), Meri Ala-Kokko, Kirsti Ahonen, Hannu Hahto (siht.), Kaija Jääskeläinen, Anne Karhola, Kalle Mäki, Päivi Mäki-Jokela, Sari Papunen, Aarne Plukka, Jouni Siirtola ja Anne Vehmas.

Poissa: Antti Järvelä ja Lasse Heikkilä.

1. Kokouksen avaus

* Mikko avasi tämän kerran puheenjohtajana kokouksen klo 17.10.

2. Alkuhartaus

* Kalle piti alkuhartauden, kynttilä kädessä. Pimeys lisääntyy syksyn myötä ja muutenkin - henkinen ilmapiiri, ajan henki muuttuu. Jeesus sanoo: ”Minä olen maailman valo. Se, joka seuraa minua, ei kulje pimeässä, vaan hänellä on elämän valo.” Psalmissa sanotaan: ” Vaikka minä kulkisin pimeässä laaksossa, en pelkäisi mitään pahaa, sillä sinä olet minun kanssani. Sinä suojelet minua kädelläsi, johdatat paimensauvallasi.” Jeesuksen valo lämmittää meidän sydäntämme, kuten takkatuli meidän kehoamme. Kynttilän valo ei ole täydellinen, mutta sekin voi olla riittävä. Jeesuksen valo näyttää mitä sydämessä on, parantaa ja tekee ehjäksi. Kristuksen valo myös avaa meidän silmämme näkemään eteenpäin. Kristus ei tullut tuomaan elämää vain meille, vaan maailmalle. Meidän on vietävä valoa omalta osaltamme ympäristöömme. Kalle päätti hartauden rukoukseen ja soitatti vielä tuttua Taizé-laulua, jonka aiheena on Kristus, valo meissä.

3. Kuulumiskierros

* Käytiin läpi kunkin paikallaolijan kuulumisia.
* Ehdotettiin, että koska kierroksen jälkeen kello lähestyi jo kuutta, muutetaan asioiden järjestystä alkuperäisestä esityslistasta, niin että ehditään käsittelemään ainakin välttämättömät asiat.

4. Valmiusryhmän terveiset koronarajoitusten purusta

* Meri kertoi tilanteesta. Tilarajoitukset ovat poistuneet 21.9., rajoituksista on jäljellä enää maskisuositus, mutta turvavälit ja hygienia pitää yhä huomioida. Voidaan ruveta kiertämään messussa alttareilla; Anne K. muistutti, että striimiin ei saa kuvata ihmisiä. Esirukouspalvelu alkaisi vasta adventin messussa.
* Seurakuntien valmiusryhmä kokoontuu seuraavan kerran ke 6.10.
* Kaija kertoi, että seuraavassa eli Kotkien messussa kerätään kolehti koreilla ja alttareilla voi kiertää (pitäisi toki pitää väljyyttä). Ei ole vielä rukouspalvelua eikä öljyllä voitelua.

5. Tuomastiimien esittely

* Tiimien nimiä ja tehtäviä on muutettu toimintaohjeen myötä, alettiin käydä läpi.
* *Suunnitteluryhmään* kuuluvat tuomaspappi, puheenjohtajisto, sihteerit, tuomastilin hoitajat ja yleissihteeri. Ryhmän on syytä kokoontua lähiaikoina.
* *Musiikkitiimiä* vetää tänä vuonna Lasse Heikkilä. Meri kertoi, että Tuomasmessun taloustilanne on aika huono, on mennyt paljon rahaa musiikista johtuviin maksuihin. Kanttori Pirjo Mäntyvaara olisi halukas vetämään tuomaskuoroa. Tänä vuonna joka messusta on maksettu kuoronjohtajalle 300 € per messu. Asiasta on keskusteltava vapaalla olevien vakituisen musiikinjohtajan Timo Saarisen ja kuoronjohtaja Elina Orjatsalon kanssa ensin. Timo voisi ensi vuonna olla musiikinjohtajana ehkä joka toisessa messussa. Hanna-Leena Jyrkkä on tämän syksyn kuoronjohtajana.
* *Yhteisötiimiin* on tullut sitä vetävän Anne V:n mukaan mukavasti uusia jäseniä. On ollut jo yksi livetapaaminen ja on jakauduttu alaryhmiin: Tuomasiltojen suunnitteluryhmä, retket ja tapahtumat (mukaan lukien tuomaspäivät) sekä pienryhmähautomo.
* Tuomasjameja on ollut ennen koronaa, uusi nimi on Rytmiä ja rukousta, järjestetään ehkä joka toinen kuukausi. Pitäisi saada jotain kasvuryhmää uusille messussa kävijöille. Anne K. ehdotti, että kotisivuilla voisi olla kertomuksia, miten ihmiset ovat tulleet uskoon tai Tuomasmessuun, voisivat olla podcasteina. Meri kertoi, että saattaa syntyä myös Tuomasmessun ja vanhan kirkon yhteinen Alfa-ryhmä, johon voisi liittyä myös aikuisrippikoulu. Pe 1.10. klo 13-16 järjestetään yhteisöpäivä Kirkon yhteisöllinen tulevaisuus, jossa on mukana mm. Kati Pirttimaa Helsingin Tuomasmessusta.
* Pienryhmähautomo voisi synnyttää uusia ryhmiä.
* Koulutussuunnittelu kuuluisi paremmin suunnitteluryhmälle, mihin se siirrettiin.
* Anne K. ja Sari Papunen miettivät podcasteja.
* Myös tuomaspäivät kuuluisivat tapahtumiin. Järjestetäänkö tänä syksynä tuomaspäivä? On avoin kaikille tuomaille, koko päivän tapahtuma. Mikko ehdotti, että tuomaspäivä voisi olla esim. vaellus Kintulammella. Kirsti totesi, että kaivataan mahdollisuutta keskusteluun ja ajatustenvaihtoon. Retket ja tapahtumat -ryhmä voisi organisoida päivän. Voisi olla retki ulkotiloissa, vaikka päädyttäisiinkin lopuksi sisälle. Pitää ottaa huomioon myös se, että kaikki eivät jaksa vaeltaa pitkään, myös paikkaan pitäisi olla helppo päästä. Esim. Pyynikki olisi lähellä keskustaa.
* *Viestintätiimiin* on ilmoittautunut Kaija ja Anne K., otettu myös Mikko ja hänen siviilipalvelusmiehensä Benjamin Kunnas. On myös yksi vapaaehtoistyo.fi-sivuston kautta ilmoittautunut (Anna Mikkola). Kaija saa tunnukset Katrina-järjestelmään. Hannu sihteerinä voisi ehkä tulla ryhmään, samoin Jouni toisena sihteerinä.
* *Näkytiimissä* ovat vetäjinä Kaija Jerkku ja Anne K. Mukana myös tuomaspapit Meri ja Mikko sekä pari muuta ilmoittautunutta.
* *Komeronhoitajien* tiimissä ovat Kirsti Ahonen, Elena Baranova, Kristiina Keskinen, Seija Savinainen-Hallfast, Riitta Sointu ja Iiris Vuorenmaa. Rukousalttarien rakentamisesta voitaisiin pitää jokin iltapäivä, ettei tule liian isoa kynnystä alttarien tekemiseen. Valma Mononen voi antaa perspektiiviä alttareiden rakentamiseen. Junnukappeli hoitaa ”lastentaskun” alttarin, videoon kuvataan vain viisi tuomaiden tekemää alttaria.
* Käydään seuraavassa vastuuryhmän kokouksessa läpi loput tiimit.

6. Vuosikellon läpikäynti ja täydentäminen

* Siirrettiin seuraavaan kokoukseen.

7. Kummikohteiden läpikäyminen

* Siirrettiin tämäkin seuraavaan kokoukseen.

8. Ensi vuoden erikoismessut

* *Lattarimessu*: Messun tukihenkilönä toimivan Anne K:n mukaan musiikki saattaa maksaa ainakin 2500 €. Messu halutaan pitää nimenomaan Marianpäivänä, ja musiikin pitää olla lattarimusiikkia, jonka soittaminen vaatii erikoistuneisuutta. Lasse hankkii muusikot.
* *Tapahtumien yön messu* on toinen erikoismessu. Jos tarvitaan jotain erityistä, voidaan saada myös rahaa seurakunnilta. Voidaan jatkaa asiasta ensi kokouksessa.
* Joka tapauksessa budjettitilanne on sellainen, että jatkossa ei voida käyttää rahaa enää samaan malliin kuin tänä vuonna on kulutettu.
* Lattarimessusta pitää saada jokin järkevä kustannusarvio. Jatketaan tästäkin seuraavassa kokouksessa.

9. Tuleva koulutus

* Aleksanterin kirkolla järjestetään la 13.11. klo 12-14 koulutus, jossa paino on esirukouspalvelussa ja sielunhoidossa sekä ehtoollisen jakamisessa. Myös Avoimen kirkon päivystäjät ja Aleksanterin kirkon ehtoollisavustajat voivat osallistua koulutukseen.

10. Kirkkopuiston joulu 24.12

* 13.10. klo 15-17 järjestetään Aleksanterin kirkon kryptassa keskustelutilaisuus Kirkkopuiston jouluun ja lähikirkkotoimintaan liittyen.

11. Jouluvideot joulukuussa

* Ei ehditty käsitellä.

12. Talousasiat

* Meri on selvittänyt Tuomasmessun taloustilannetta seurakuntasihteeri Leena Waismaan kanssa. Budjetin yli on eletty niin, että rahaa on laskelmien mukaan jäljellä loppuvuodeksi 3000 euroa. Yhdestä messusta maksetaan muusikoille 900 €, kuoronjohtajalle 300 € ja miksaajalle 310 €, yhteensä 1510 euroa. Loppuvuonna järjestetään vielä neljä messua. Uudenvuoden messun kulut voisivat ehkä siirtyä ensi vuodelle. Lokakuun lopun messussa musiikissa on ainoastaan Viestiveljet, mistä ei koidu kuluja. Pohdittiin, että tarvitseeko kahvietkoista ja teejatkoista maksaa vetäjälle – on ollut 100 euroa, mikä on vielä pieni summa. Tämän vuoden budjetti tullaan varmaankin ylittämään. Voidaanko ottaa jotain Kankaanpään rahastosta? Kevään messuihin hienoine musiikkeineen ei saatu erityistä lisärahaa tuomiokirkkoseurakunnalta, voidaanko saada jälkikäteen?
* Keskusteltiin Kankaanpään rahastosta ja juhlavuoden rahoista, joita ei voitu viime vuonna käyttää koronatilanteen vuoksi. Varmistetaan vielä näiden suhde Leena Waismaalta. Mikon käsityksen mukaan vasta puolet tämän vuoden rahoista on käytetty.
* Adventtimessu on yleensä kerännyt kirkkoon väkeä, samaten uudenvuoden messu.
* Esim. Pekka Arolaa ja hänen musiikkiryhmäänsä voitaisiin hyödyntää, kuten joissain aiemmissakin messuissa.
* Timo Saarinen on sopinut muusikot ennen tätä vuotta.
* Oltiin sitä mieltä, että musiikin pitää olla tuomashenkistä, mutta sitä ei tarvitse tehdä niin suurella soittajistolla kuin nyt on tehty.
* Kevään messuista tuli myös lisäkustannuksia koska musiikkia jouduttiin tallentamaan etukäteen striimausta varten.
* Uudenvuoden messu ei välttämättä mene ensi vuoden budjetista, jos kulut ovat syntyneet tänä vuonna.
* Selvitetään Tuomasmessun taloustilanne seuraavaan kokoukseen mennessä.

13. Muut asiat

* Jouni kysyi, onko OK, että vastuuryhmäläisten sähköpostit ovat Tuomasmessun sivuilla - kävi kaikille.
* Kaija kertoi, että Risto Moisio on kysynyt, tehdäänkö tuomaskirje. Palataan asiaan myöhemmin.
* Mikko ehdotti, että puheenjohtajistolla voisi olla myös "vatulointilaatikko", jonka asioita pitäisi jossain vaiheessa käsitellä, vaikkei välttämättä juuri seuraavassa kokouksessa.
* Pitää sopia vastuuryhmän kokousten tarjoilu- ja hartausvuoroista. Mikko pitää ensi kerran alkuhartauden ja Kirsti Ahonen hoitaa tarjoilun.

Puheenjohtaja päätti kokouksen klo 19.40.